Политика за поверителност

**Прозрачност при обработване на лични данни**

В качеството си на администратор на лични данни, Областна администрация Кюстендил има задължение да Ви информира какво да очаквате, когато обработва Вашите лични данни.

Защитата на личните данни се урежда в Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), а също и в други правни актове на Европейския съюз и в законодателствата на неговите държави членки.

**1. Данни за администратора и за контакт с него**

**Областна администрация Кюстендил:**

Гр. Кюстендил, ул. „Демокрация” № 44

Електронна поща:  oblast@kn.government.bg

Интернет страница: www.kn.government.bg

**2. Данни за контакт с Длъжностното лице по защита на данните:**

k.kostadinova@kn.government.bg

Камелия Костадинова

Тел.078/55-02-88

**3. Информацията, която може да съдържа Ваши лични данни, се обработва за следните цели:**

· Човешки ресурси;

· Контрагенти;

· Видеонаблюдение;

· Посетители;

· Жалби, сигнали, предложения и други искания;

· Предоставяне на административни услуги;

· Обработване на лични данни във връзка с упражняване на правомощията на Областния управител на област Кюстендил;

· Упражняване на правата по смисъла на Регламент (ЕС) 2016/679 пред Областна администрация Кюстендил, в качеството ѝ на администратор на лични данни;

Информацията не се съхранява извън ЕС и Европейското икономическо пространство. Областна администрация Кюстендил осигурява подходящите технически и организационни мерки за защита на Вашите лични данни.

**Човешки ресурси**

За целите на управлението на човешки ресурси и счетоводство, обработваме лични данни на кандидати за работа, настоящи и бивши служители на Областна администрация Кюстендил.

В хода на дейностите по управление на човешки ресурси се обработват данни за идентификация на физическите лица, данни за образование и квалификация, данни за здравето, данни за контакт, както и други данни, изискуеми по силата на специалните закони, които регламентират трудовите и граждански правоотношения, данъчно-осигурителните правоотношения, счетоводното отчитане на дейността, безопасните и здравословни условия на труд, както и социалните въпроси.

Във връзка с изпълнението на служебни, трудови или граждански правоотношения се обработват само изискуемите от закона лични данни, които се съхраняват в определените от трудовото и осигурително законодателство срокове.

При процедурите по подбор на персонала се спазват изискванията на специалните закони, уреждащи тази дейност.

Когато в процедура по набиране и подбор на персонал се изисква представянето на оригинали или нотариално заверени копия на документи, удостоверяващи физическа и психическа годност на кандидата, необходимата квалификационна степен и стаж за заеманата длъжност, тези документи се връщат на субектът на данните, който не е одобрен за назначаване, в 6-месечен срок от окончателното приключване на процедурата, освен ако специален закон предвижда друго.

Списъци на допуснатите и недопуснатите кандидати до участие в конкурс по реда на Закона за държавния служител се обявяват на интернет страницата на администрацията,

Областна администрация Кюстендил обработва и публикува лични данни на задължените лица по реда на Закона за противодействие на корупцията и за отнемане на незаконно придобитото имущество(ЗПКОНПИ). Декларациите се съхраняват от служител, на който Областния управител със заповед е възложил приемането, съхраняването на декларациите

Дейностите по осигуряване на здравословни и безопасни условия на труд се изпълняват от длъжностно лице – определено за орган по безопасност и здраве при работа, група по условия на труд и по договор със служба по трудова медицина по реда на Наредба № 3 от 25 януари 2008 г. за условията и реда за осъществяване дейността на службите по трудова медицина.

**Контрагенти**

В изпълнение на своите дейности и във връзка с правомощията на Областния управител, Областна администрация Кюстендил обработва лични данни на физически лица за изпълнение на договорите, които сключва по реда на Закон за задълженията и договорите, Закон за обществените поръчки, Търговски закон, Закон за държавната собственост, Правилник за прилагане на Закона за държавната собственост и т.н.

В хода на изпълнение на тази дейност се обработват и лични данни необходими за счетоводното отчитане на дейността

Доколкото във връзка с изпълнението на тези договори се обработват лични данни на отделни физически лица, за тях се обработва информация в минимален обем, достатъчна само за точното изпълнение на задълженията по съответния договор. Достъп до тази информация се предоставя на трети лица само, когато това е посочено в закон.

**Искания по Закона за достъп до обществена информация /ЗДОИ/**

Във връзка с обработването на исканията по ЗДОИ, се обработва информация за отделни субекти на данни, в която може да се съдържат данни за физическа, икономическа, социална или друга идентичност на отделни лица. Областна администрация Кюстендил предоставя такава информация само и доколкото тя отговаря на целите на ЗДОИ.

**Видеонаблюдение**

В Областна администрация Кюстендил се извършва видеонаблюдение с охранителна цел. Записи от видеонаблюдението се съхраняват за срок от 30 дни. Достъп до записите имат определени служители в рамките на изпълняваните от тях служебни задължения.

**Посетители**

Обработването на лични данни на посетители на Областна администрация Кюстендил се извършва чрез обработващ лични данни – охранителна фирма, избрана след провеждане на процедура по обществена поръчка. Целта на събирането на лични данни е идентифициране на физически лица, посещаващи сградата на Администрацията и контрол на достъпа.

**Жалби, предложения, сигнали, други искания**

Жалби, предложения, сигнали и други искания във връзка с упражняването на правомощията на Областния управител, се подават по реда и условията на действащото законодателство.

При обработването на информацията, съдържаща се в жалбите, сигналите и другите искания, депозирани пред Областна администрация Кюстендил се обработват само лични данни, относими към конкретния случай.

**Предоставяне на административни услуги**

Областна администрация Кюстендил обработва лични данни в хода на предоставяне от администрацията на административни услуги.

При предоставяне на административни услуги се събират само необходимите лични данни за предоставяне на услугата.

**Обработване на лични данни във връзка с упражняване на правомощията на Областния управител на област Кюстендил**

Във връзка с упражняване на правомощията на Областния управител на област Кюстендил се обработват лични данни при отчуждаване на имоти частна собственост за държавни нужди и изплащане на обезщетения за отчуждени имоти, при одобряване на планове на новообразуваните имоти по §4-§4л от ПЗР на ЗСПЗЗ, издаване на Актове за установяване на административно нарушение и издаване на наказателни постановления, във връзка с правомощията регламентирани в Изборния Кодекс, при осъществяване на контрол по законосъобразността на актовете и действията на органите на местното самоуправление и местната администрация, при отписване на имоти – частна държавна собственост и др.

Обработването на лични данни във връзка с упражняване на правомощията на Областния управител на област Кюстендил се извършва по реда и условията на действащото законодателство.

**Права на физическите лица и** **упражняване на правата по смисъла на Общият регламент пред Областна администрация Кюстендил, в качеството ѝ на администратор на лични данни**

Общият регламент относно защитата на данните предвижда следните права на физическите лица във връзка с обработване на личните им данни:

* *право на достъп*до личните данни, свързани с лицето, които се обработват от администратора;
* *право на коригиране*на неточни или непълни лични данни;
* право на *изтриване* (*„право да бъдеш забравен“*) на лични данни, които се обработват незаконосъобразно или с отпаднало правно основание (изтекъл срок на съхранение, оттеглено съгласие, изпълнена първоначална цел, за която са били събрани и други);
* *право на ограничаване на обработването* при наличие на правен спор между администратора и физическото лице до неговото решаване и/или за установяването, упражняването или защитата на правни претенции;
* *право на преносимост на данните*, когато личните данни се обработват по автоматизиран начин на основание съгласие или договор. За целта данните се предават в структуриран, широко използван и пригоден за машинно четене формат;
* *право на възражение* по всяко време и на основания, свързани с конкретната ситуация на лицето, при условие, че не съществуват убедителни законови основания за обработването, които имат предимство пред интересите, правата и свободите на субекта на данни, или съдебен процес;
* *право субектът на данни да не бъде обект на изцяло автоматизирано решение, включващо профилиране*, което поражда правни последствия за него или го засяга в значителна степен.

Произтичащите от Общия регламент относно защитата на данните права може да упражните с писмено или електронно заявление до администратора на лични данни. В заявлението следва да посочите име, адрес и други данни за идентифицирането Ви като субект на данните, да опишете в какво се изразява Вашето искане, предпочитаната от Вас форма за комуникация и действия по Вашето искане. Необходимо е да подпишете Вашето искане, да отразите датата на подаване и адреса за кореспонденция с Вас.

При подаването на искания за упражняването на права по смисъла на Регламент (ЕС) 2016/679 пред Областна администрация Кюстендил, ще Ви бъде поискано да се идентифицирате – чрез предоставяне на документ за самоличност, чрез електронен подпис или чрез други методи и средства за идентификация.

Личните данни, обработвани във връзка с разглеждането на отделните искания ще се използват само за целите на упражняване на посочените права.

**4. Категории получатели на лични данни извън Областна администрация Кюстендил**

Областна администрация Кюстендил разкрива лични данни на трети страни и получатели само ако те имат законово основание да ги получат. Категориите получатели на личните данни се определят за всеки конкретен случай според законовото им основание да получат данните, като могат да бъдат:

- държавни органи в съответствие с техните правомощия (например Националната агенция за приходите, Националният осигурителен институт, Министерски съвет, министерства и други);

- банки с оглед изплащане на дължимите възнаграждения на служителите в Областна администрация Кюстендил;

- за пощенски и куриерски услуги при адресиране на кореспонденция до физически лица

Областна администрация Кюстендил не разкрива лични данни за целите на директния маркетинг.

**5. Срок за съхранение на данните**

Сроковете за съхранение на личните данни са определени в утвърдената Номенклатура на делата в Областна администрация Кюстендил, като са съобразени с нормативно определените срокове.

Документи, свързани с трудовоправни отношения, се определят със срок за запазване 50 години. Документи, които имат временно оперативно-справочно значение, са със срокове за запазване 1, 3, 5 или 10 години съгласно Номенклатура на делата със срокове за съхранение.

**6. Право на жалба до Комисията за защита на личните данни или до съда**

Ако считате, че Вашите права по Общия регламент относно защитата на данните са нарушени, имате право да подадете жалба до Комисията за защита на личните данни с адрес: гр. София 1592, бул. „Проф. Цветан Лазаров” № 2, електронен адрес: <https://www.cpdp.bg/> или до Административен съд гр.Кюстендил.

**7. Липса на автоматизирано вземане на индивидуални решения, включващо профилиране**

В Областна администрация Кюстендил не се прилага автоматизирано вземане на индивидуални решения, включително профилиране.

**8. Значение на предоставените личните данни**

В голяма част от случаите, в които Областна администрация Кюстендил обработва Вашите лични данни, това е задължително изискване за изпълнение на официални правомощия и законови задължения. Непредоставянето на личните Ви данни в тези случаи препятства възможността за предприемане на действия по Ваши искания, които са анонимни.

**9. От какви източници получаваме лични данни**

Обработваните от Областна администрация Кюстендил лични данни се предоставят от физически лица, за които се отнасят, както и от други лица в предвидените от нормативен акт случаи, като се съдържат в техните молби, предложения, жалби, заявления и други или в документи, предоставяни от публични органи.

**10. Използване на бисквитки**

„Бисквитката” е малко количество данни, които уебсайтът съхранява на компютъра или мобилното устройство на посетителя.

На нашия уеб сайт използваме „бисквитки”, необходими за функционирането на сайта, които не събират данни за посетителите.

В случай, че ползвате линк, който Ви препраща в друг сайт, той ще има собствени бисквитки и политика за сигурност, над които ние нямаме контрол.

Връзката на нашия уеб сайт е защитена, като притежаваме сертификат за сигурност, което може да проверите вляво от уеб адреса – преглед за информацията на сайта.

**Връзки към други уебсайтове**

Тази политика за поверителност не покрива препратките в сайта на Областна администрация Кюстендил към други уебсайтове. Препоръчваме Ви да прочетете декларациите за поверителност на другите уебсайтове, които посещавате.

### 13.  Е-мейл

Ние използваме TLS криптиране*, за* да осигурим комуникацията си по електронната поща. Повечето услуги за уеб поща поддържат това и електронната ви комуникация с нас ще бъде защитена.

Сканираме всички входящи и изходящи имейли за вируси и зловреден софтуер.

**14. Сигурност на личните данни**

Областна администрация Кюстендил предприема технически и организационни мерки за сигурност, предназначени да защитят всички лични данни от загуба, злоупотреба, промяна, унищожаване или повреда съгласно изискванията на европейското и националното законодателство.

**Промени в политиката за поверителност**

Запазваме правото да променяме политиката си за поверителност.

Ако имате въпроси относно обработването на Ваши лични данни от Областна администрация Кюстендил, моля, свържете се с нас на адрес: k.kostadinova@kn.government.bg.